open-index/open-wikipedia-markdown huggingface dataset:
Louise Glück

**Louise Elisabeth Glück** (f. 22. apríl 1943, d. 13. október 2023) var bandarískt ljóðskáld og greinahöfundur. Hún var sæmd bókmenntaverðlaunum Nóbels árið 2020 fyrir „óyggjandi ljóðræna rödd sína, sem á íburðarlausan hátt gerir persónulega tilveru altæka.“ Hún hefur unnið mörg mikilsvirt bókmenntaverðlaun í Bandaríkjunum, meðal annars Pulitzer-verðlaunin í ljóðlist og Bollingen-verðlaunin. Glück er oft talin sjálfsævisögulegt skáld og verk hennar eru þekkt fyrir tilfinningahita og fyrir vísanir í þjóðsagnir, sögu eða náttúru til að miðla einstaklingsupplifunum og nútímalíferni.

Glück fæddist í New York-borg og ólst upp í Long Island-hluta borgarinnar. Í gagnfræðaskóla fór hún að þjást af anorexíu en hún sigraðist síðar á þeim sjúkdómi. Hún tók áfanga í Sarah Lawrence-háskólanum og Columbia-háskóla en útskrifaðist ekki með gráðu. Auk starfa sinna í ritlist hefur hún fengist við fræðastörf sem ljóðlistarkennari við ýmsar menntastofnanir.

Í verkum sínum lagði Glück áherslu á að varpa ljósi á áfall, þrá og náttúru. Með þessum víðfeðmu viðfangsefnum hafa ljóð hennar orðið fræg fyrir hreinskilna tjáningu á depurð og einangrun. Fræðimenn hafa einnig einblínt á ljóðræna persónuuppbyggingu hennar og á tengsl í ljóðunum milli sjálfsævisögu og goðsögulegs ívafs.

Glück var aðjunkt og Rosenkranz-gestahöfundur við Yale-háskóla. Hún bjó í Cambridge, Massachusetts.

## Tilvísanir
Athletic Bilbao

**Athletic Club**,yfirleitt þekkt sem **Athletic Bilbao** eða bara **Athletic** ,er spænskt knattspyrnufélag frá Bilbao í Baskalandi spánar. Félagið hefur stranga stefnu í leikmannamálum, og notar einungis leikmenn sem eru af baskneskum uppruna eða hafa einhverja tengingu við Baskaland. Búningar þeirra eru rauðir og hvítir, þeir hafa átta sinnum orðið spænskir meistarar, síðast árið 1984.

## Titlar
* **[[La Liga|Spænska úrvalsdeildin]]: 8** 
** 1929/30, 1930/31, 1933/34, 1935/36, 1942/43, 1955/56, 1982/83, 1983/84
* **[[Copa del Rey|Konungsbikarinn]]: 24**
** 1903, 1904, 1910, 1911, 1914, 1915, 1916, 1921, 1923, 1930, 1931, 1932, 1933, 1943, 1944, 1945, 1950, 1955, 1956, 1958, 1969, 1973, 1984, 2024
* **[[Krýningarbikarinn 1902|Krýningarbikarinn]]: 1**
** 1902
* **Spænska Ofurbikarinn : 3** 
** 1984, 2015, 2021
*Bikar Evu Duarte : 1 1950
* **[[Litla heimsmeistarakeppnin í knattspyrnu|Pequeña Copa del Mundo]]: 1**
** 1967
Joachim Löw

**Joachim „Jogi“ Löw** (fæddur 3. febrúar 1960 í Schönau im Schwarzwald) er þýskur knattspyrnuþjálfari og fyrrverandi leikmaður. Síðan árið 2006 hefur hann þjálfað þýska landsliðið. Hann ákvað að hætta sem landsliðsþjálfari eftir EM 2021.

Sem knattspyrnumaður spilaði Löw m.a. með Stuttgart (1980-1981) Eintracht Frankfurt (1981–1982) og  SC Freiburg (1985–1989). Hann byrjaði að þjálfa hjá félaginu FC Winterthur í Sviss árið 1994. Árið 2006 var hann ráðinn til starfa hjá þýska landsliðinu, en var þar aðstoðaþjálfari frá júlí árið 2004. Árið 2014 tókst honum að stýra liðinu til heimsmeistaratitils á HM 2014.

## Heimildir
Kampýlóbakter

**Kampýlóbakter** (latína: *Campylobacter*) er algengur gerill sem smitar bæði menn og dýr. Margar tegundir eru til en *[[Campylobacter jejuni]]* er algengasta orsök sýkinga í mönnum  en mun sjaldgæfari eru *[[Campylobacter coli]]* og *[[Campylobacter lari]]*.  Sýkingar hafa oft komið upp í alifuglabúum. Árið 1999 kom upp faraldur á Íslandi sem rakinn var til kampýlóbakter sýkingar í kjúklingum. Meðgöngutími sýkingar er oftast 2-4 dagar en getur verið frá 1-7 sólarhringum.

## Heimildir
* Kampýlóbakter (Embætti landlækni) 
*
L'apprenti méchant

**L'apprenti méchant**, (Íslenska *Illi lærlingurinn*) er önnur bókin í sjálfstæðri ritröð um Zorglúbb úr sagnaflokknum um Sval og Val, sem og dóttur hans á unglingsaldri. Höfundur hennar er listamaðurinn Munuera sem um tíma var aðalhöfundur Svals & Vals-bókaflokksins. Bókin kom út í Belgíu árið 2018, en hefur ekki verið þýdd á íslensku.

## Söguþráður
Sagan hefst í eyðimörk í ótilgreindu landi í Mið-Austurlöndum þar sem Zorglúbb reynir að pranga vígtólum inn á stríðsherra sem á í erjum við nágranna sína. Ekki er þó um ýkja háskaleg vopn að ræða, þar sem dóttirinn og vélstúlkan *Zandra* hefur bannað föður sínum þá starfsemi. Viðskiptin eru trufluð þar sem tíu ára amápjakkur, *Zédrik* að nafni, kemur aðvífandi á hátæknilegu loftfari sínu. Hann er fluggreindur en eldheitur aðdáandi Zorglúbbs og þvingar hann til að gerast lærimeistari sinn.

Zédrik fylgir Zorglúbb í höfuðstöðvar hans og hittir það Zöndru. Hann verður hugfanginn af henni, en skilur ekki tilfinningarnar sem bærast í honum. Zandra fær Zédrik til að hjálpa sér að stelast á skemmtistað, þar hitta þau fyrir *Shine* vinkonu hennar sem er yfir sig ástfangin af Zöndru án þess að þora að viðurkenna það. Zandra á hins vegar kærastann *André* og veldur sú uppgötvun Zédrik uppnámi og hann hyggur á hefndir.

Zédrik snýr aftur sem ofurillmenni sem dáleiðir Shine og hótar að drepa hana ef Zandra lætur ekki að vilja hans. Honum tekst að komast inn í móðurtölvu Zorglúbbs og þaðan inn í heila Zöndru. Fikt hans verður til þess að virkja ofurkrafta Zöndru sem gengur berserksgang og reynir að drepa föður sinn, Zédrik og Shine. Að lokum tekst Shine þó kyssa vinkonu sína og reynist ástin nægilega sterkt afl til að yfirvinna tryllinginn og Zandra kemst til meðvitundar, án þess þó að muna hvað gerðist. Zorglúbb fyrirgefur Zédrik, sem nú er orðinn fróðari um hið flókna fyrirbæri ástina, öll vandræðin sem hann olli og tekur hann sem lærling sinn.
Margrethe Angel

**Margrethe Angel** eða **maddama Angel**, fædd **Margrethe Andersdatter Ravn** (f. um 1749 - d. 1807) var dönsk kona sem rak gistihús og fyrsta veitingahúsið í Reykjavík.

## Líf og störf
Lítið er vitað um fyrstu ár Margrethe Angel og er hennar fyrst getið í kirkjubókum í Reykjavík árið 1788 þegar hún giftist *Rasmus Angel*, norskum verslunarþjóni og ekkjumanni. Hjónabandið varði ekki nema í eitt ár en þá lést Rasmus og höfðu þau þá eignast einn son.

Við fráfall Rasmusar þurfti Margrethe að sjá sér framborða og sótt hún árið 1789 um leyfi til að reka veitingastað. Var það fyrsta veitingaleyfið sem gefið var út í Reykjavík. Hvort hún hóf þegar veitingarekstur og þá hvar er ekki ljóst, en árið 1791 keypti hún hús sem tilheyrt hafði Innréttingunum og varð síðar Aðalstræti 16.

*Maddama Angel*, eins og hún var almennt kölluð af Reykvíkingum, þurfti að hafa allar klær úti til að afla hráefna fyrir veitingastað sinn. Hún hélt kýr og útbjó matjurtargarð þar sem ræktaðar voru kartöflur, rófur og aðrir fágætari garðávextir. Fyrir ræktunartilraunir þessar fékk hún viðurkenningu frá Danska landbúnaðarfélaginu. Einnig bauð hún upp á gróft brauð sem hún bakaði í eigin bakaraofni og taldi Ólafur Stephensen stiftamtmaður ástæðu til að senda fyrirspurn til yfirboðara sinna um hvort slíkt væri löglegt í ljósi þess að í bænum væri starfandi bakarí.

Árið 1796 hætti Margrethe rekstrinum og tók landsstjórnin þá húsnæðið fyrst á leigu en síðar til kaups og gerði að embættisbústað landfógeta. Fluttist hún til Kaupmannahafnar ásamt Christine, dóttur Rasmusar af fyrra hjónabandi sem hún hafði fóstrað. Bjó hún þar við kröpp kjör til æviloka.

## Tilvísanir og heimildir

* https://vertshusid.wordpress.com/aevisaga-margrethe/
*
Ferðaskrifstofan Sunna

**Ferðaskrifstofan Sunna** var íslensk ferðaskrifstofa sem athafnamaðurinn Guðni Þórðarson stofnaði árið 1959. Félagið var eitt það fyrsta sem bauð Íslendingum upp á sólarlandaferðir, einkum til Spánar, en áður hafði *Útsýn* félag Ingólfs Guðbrandssonar boðið upp á slíkar ferðir. Íslendingar tóku sólarlandaferðunum opnum örmum og flykktust í þúsundatali með Sunnu til Mallorca og Kanaríeyja.

Árið 1970 hóf Guðni rekstur sjálfstæðs flugfélags, Air Viking, í tengslum við ferðaskrifstofuna. Árið 1979 hætti Sunna rekstri.

## Heimildir

*
Roman Weidenfeller

**Roman Weidenfeller** (fæddur 6. ágúst 1980 í Diez, Rheinland-Pfalz) er  Þýskur fyrrverandi knattspyrnumaður, sem spilaði sem markvörður. Hann lék fyrir þýska félagið Borussia Dortmund á árunum 2002 til 2018. 
Hann spilaði líka fyrir Þýska landsliðið á árunum 2013 til 2015 og átti meðal annars þátt í að tryggja þeim heimsmeistaratitilinn á HM 2014 í Brasilíu.

## Tilvísanir
*Heimasíða, roman-weidenfeller.de
*Roman Weidenfeller, worldfootball.net (á enskum) 
*Roman Weidenfeller , fifa.com (á enskum)

## Heimildir
Ferjald

Ferjald er tæki sem breytir orku frá einu formi yfir á annað.

Dæmi um ferjöld eru hreyflar og nemar.
Nemi (Mælitæki)

Nemar eru mælitæki sem taka inn upplýsingar um eitthvað í umhverfinu og skila út úr sér einhverjum gögnum um umhverfið.

Dæmi um nema eru loftvogir, vigt, hitamælir o.fl.
Baltikaferðin

**Baltikaferðin** var fræg skemmtisigling íslenskra ferðalanga um Miðjarðarhafið sumarið 1966 í tengslum við söngferð Karlakórs Reykjavíkur. Ferðin vakti mikla athygli almennings og var talsvert rifjuð upp, bæði vegna frásagna af óhóflegri áfengisneyslu en ekki síður vegna kostulegrar lýsingar rithöfundarins Þórbergs Þórðarssonar á henni.

## Saga

Karlakór Reykjavíkur hugðist fara í mikið tónleikaferðalag haustið 1966. Var ferðin skipulögð í samvinnu við ferðaskrifstofuna *Landsýn* og ákveðið að taka á leigu sovéskt skemmtiferðaskip, *Baltika*. Var skipið fyllt af kórfélögum og öðrum ferðalöngum, 430 í allt.

Ferðalagið tók fimm vikur þar sem fyrst var siglt að ströndum Norður-Afríku, inn í botn Miðjarðarhafsins, um Svartahaf allt til Jalta. Margar kunnustu menningarborgir svæðisins voru heimsóttar og slegið upp tónleikum. Á heimleiðinni var meðal annars stoppað í Búlgaríu og Ítalíu áður en komið var aftur til Reykjavíkur þann 31. október.

Ferðin þótti nýstárleg og vakti þegar mikla athygli. Hörð samkeppni var í ferðaiðnaðinum og brugðust hefðbundu ferðaskrifstofunnar illa við þessum óvænta keppinaut. Kepptust þær við að auglýsa að ferðin væri ekki á þeirra vegum og var reynt að gera það tortryggilegt að um sovéskt farþegaskip væri að ræða. Var vissulega minna um lúxus en í fínustu vestrænu skemmtiferðaskipunum, þannig voru káetur flestar 4-6 manna og einungis sovéskar kvikmyndir sýndar um borð.

Snemma í ferðinni tóku að birtast ýkjukenndar frásagnir í íslenskum dagblöðum um drykkjuskapinn um borð í Baltíku, t.a.m. að vínbirgðir skipsins hefði þrotið þegar á öðrum degi. Í frægu viðtali Matthíasar Johannessen við Þórberg Þórðarson, sem var meðal farþega ásamt Margréti konu sinni, dró skáldið upp litríkar myndir af lífinu um borð. Má þar nefna lýsingar af sessum sem kaupglaðir ferðalangar höfðu keypt snemma í ferðinni sem reyndust mettaðar af pöddum og ýldulyktar sem stafaði af kæstum hákarli sem karlakórsfélagar höfðu í farteskinu. Tiltók Þórbergur jafnframt að lítið pláss hefði verið fyrir ástarfundi farþega nema þá helst í skúmaskotum og björgunarbátum. Vöktu lýsingarnar athygli og kátínu.

## Heimildir og tilvísanir

*
Eden (Hveragerði)

**Eden** var garðyrkjustöð og söluskáli í Hveragerði sem var lengi einn vinsælasti viðkomustaður ferðalanga á Suðurlandi.

Bragi Einarsson garðyrkjufræðingur reisti garðskála og greiðasölu í Hveragerði árið 1958 að bandarískri fyrirmynd. Hann valdi byggingu sinni stað við þjóðveginn, sem þá lá um Austurmörk í Hveragerði, og varð hún skjótt viðkomustaður höfuðborgarbúa í skemmtiferðum austur fyrir fjall. Þar var hægt að kaupa veitingar jafn sem blómplöntur. Nafnið vísaði til aldingarðsins Eden í Biblíunni.

Eden var stækkað nokkrum sinnum og breyttist í tímans rás. Bæði garðyrkjustöðin og söluskálinn gjöreyðilögðust í bruna þann 22. júlí árið 2011. Í fyrstu voru uppi áform um endurbyggingu Eden en nokkrum árum eftir brunann var svæðið tekið undir íbúðir. 

## Heimildir og tilvísanir

* 

## Tenglar
Philipp Lahm

**Philipp Lahm**  *fæddur 11. nóvember 1983* er þýskur fyrrverandi knattspyrnumaður hann lék mest sem hægri bakvörður eða varnarsinnaður miðjumaður en spilaði einnig snemma ferils síns sem vinstri bakvörður. Hann var fyrirliði Bayern München og átti stóran þátt í að tryggja þeim fjölda titla, þar á meðal Meistaradeildina árið 2013 . Hann var einnig fyrirliði Þýska landsliðsins sem sigraði HM 2014 .
Lahm er af mörgum talinn einn besti varnarmaður sinnar kynslóðar og einn besti varnarmaður allra tíma.

Þótt Lahm hafi verið réttfætur var hann fær um að spila beggja vegna vallarins, vegna taktískrar greindar sinnar og fjölhæfni. Sérstaklega er hann frægur fyrir hraða sinn, tækni, þol og nákvæma tæklingahæfileika sem og sinn lágvaxna vöxt sem gaf honum viðurnefnið *Töfradvergurinn*„. Vegna stöðu sinnar og tæklingahæfileika þrátt fyrir lítinn vöxt, getu hans til að lesa leikinn, forystuhæfileika hans er hann víða álitinn einn besti bakvörður allra tíma.

## Titlar
### Bayern München
* Þýska Úrvalsdeildin: 2002/2003, 2005/2006, 2007/2008, 2009/2010, 2012/2013, 2013/2014, 2014/2015, 2015/2016, 2016/2017
* Meistaradeild Evrópu: 2012/2013
* Þýska Bikarkeppnin: 2002/2003, 2005/2006, 2007/2008, 2009/2010, 2012/2013, 2013/2014, 2015/2016
* Þýski Deildarbikarinn: 2010, 2012, 2016
* Uefa Super Cup: 2013
* HM Félagsliða: 2013

### Þýskland
* HM 2006 (brons)
* EM 2008 (silfur)
* HM 2010(brons)
* HM 2014 (gull)

## Heimildir
https://sport360.com/article/football/329226/cafu-and-philipp-lahm-are-the-best-full-backs-of-all-time-in-tiered-rankings
https://www.dw.com/en/philipp-lahm-germanys-little-giant-is-now-its-team-captain/a-5591624
Brynjudalur

**Brynjudalur** er dalur fyrir botni Hvalfjarðar Brynjudalsá rennur eftir honum og eru fossar í ánni. Bæir í dalnum eru: Ingunnarstaðir, Skorhagi og Þrándarstaðir og eyðibýlið Hrísakot. Brynjudals er getið í Landnámabók: * Hvamm-Þórir nam land á milli Laxár og Fossár og bjó í Hvammi. Þórir deildi við Ref hinn gamla um kú þá, er Brynja hét; við hana er dalurinn kenndur. Hún gekk þar úti með fjóra tigu nauta, og voru öll frá henni komin. Þeir Refur og Þórir börðust hjá Þórishólum; þar féll Þórir og átta menn hans.*

Einnig er hans getið í Bárðar sögu Snæfellsáss og Kjalnesingasögu. Kjarr er í dalnum en Skógrækt ríkisins hóf þar skógrækt árið 1975. Brynjudalsskógur er nú í eigu Skógræktarfélags Íslands. Þar er jólatrjáarrækt og göngustígar um svæðið.

## Tenglar
* Ferlir - Botnsdalur o.fl
*Skógargátt - Brynjudalur
Lothar Matthäus

**Lothar Herbert Matthäus**  (fæddur 21. mars 1961) er þýskur fyrrverandi knattspyrnumaður. Hann lék mest sem  miðjumaður og var hluti af Þýska landsliðinu sem sigraði HM 1990 á Ítalíu. Hann lék á alls fimm heimsmeistaramótum(1982, 1986, 1990, 1994, 1998). Hann er leikjahæsti leikmaður Þýskalands frá upphafi með alls 150 landsleiki að baki. Matthäus var sá leikjahæsti á HM þar til Lionel Messi tók fram úr honum árið 2022.

## Titlar
### Bayern München
* Þýska úrvalsdeildin: 1984–85, 1985–86, 1986–87, 1993–94, 1996–97, 1998–99, 1999–2000
* Þýska bikarkeppnin: 1985–86, 1997–98, 1999–2000
* Þýski deildarbikarinn: 1987
* Evrópukeppni félagsliða: 1996
### Inter Milan
*Serie A: 1989
*Ítalski deildarbikarinn: 1989
* Evrópukeppni félagsliða: 1991

### Þýskaland
* HM 1990 (gull)
* EM 1980 (gull)

## Heimildir
https://www.kicker.de/lothar-matthaeus-sportdirektor-bei-rapid-252446/artikel
https://web.archive.org/web/20110501102046/http://www.lotharmatthaeus.de/?313A0A1
https://www.kicker.de/matthaeus-trainer-in-netanya-377308/artikel
https://www.thelocal.de/20100105/24375 
http://www.aftonbladet.se/sportbladet/fotboll/internationell/article4121587.ab
Campanula velebitica

***Campanula velebitica*** er fjölær tegund af klukkuætt (Campanulaceae), ættuð frá Balkanskaga.

## Tilvísanir
Ríkisstjórnir Svíþjóðar

Þetta er **listi yfir ríkisstjórnir Svíþjóðar** og **[[forsætisráðherra Svíþjóðar]]** frá aðskilnaði Svíþjóðar og Noregs árið 1905 fram til seinni heimsstyrjaldar árið 1939.

## Ríkisstjórnir Svíþjóðar á 20 öld
Campanula witasekiana

***Campanula witasekiana*** er tegund af klukkuætt (Campanulaceae), ættuð frá Ölpunum og Balkanskaga.

File:Witasek-Glockenblume (Campanula witasekiana), Blüten.jpg
File:Witasek-Glockenblume (Campanula witasekiana).jpg
File:Campanula witasekiana PID2000-2.jpg


## Tilvísanir
Bláklukkuætt

**Bláklukkuætt** (Latína: **Campanulaceae**) er ætt blómplantna. Bláklukkuætt inniheldur næstum  2400 tegundir í 84 ættkvíslum sem flestar eru jurtkenndar plöntur en sumar eru runnar og örfáar eru smávaxin tré. Sumar tegundir af bláklukkuætt hafa mjólkursafa í vefjum sínum. Meðal ættkvísla af bláklukkuætt eru klukkur (*Campanula*), og algengar garðplöntur eins og blöðrublóm (*Platycodon*) og *Lobelia*.

Plöntur af bláklukkuætt vaxa um allan heim og finnast á öllum heimsálfum nema Suðurskautslandinu. Tegundir af bláklukkuætt finnast í ríkum mæli á afskekktum eyjum og eyjaklösum, til dæmis eru yfir 100 tegundir af bláklukkuætt einlendar á Hawaii. Meginlandssvæði með mikla fjölbreytni plantna af bláklukkuætt eru Suður-Afríka, Kalifornía og Norður-Andesfjöll.

Búsvæði plantna af bláklukkuætt eru fjölbreytileg og ná allt frá hróstrugustu eyðimörkum að regnskógum. Landfræðilega nær bláklukkuætt allt frá háarktískum svæðum að hitabeltinu, auk vatnabúsvæða, sjávarhamra og háfjallabúsvæða.

Tvær tegundir af bláklukkuætt finnast á Íslandi, bláklukka (*Campanula rotundifolia*) og fjallabláklukka (*Campanula uniflora*).

## Efnafræðilegir eiginleikar
Plöntur af undirættinni Lobelioideae innihalda alkalóíðann lóbelín. Sú fjölsykra sem tegundir af bláklukkuætt nota sem forðanæringu er inúlín, sama forðanæring og plöntur af körfublómaætt.
Grákrókar

**Grákrókar** (fræðiheiti: *Cladonia rangiferina*) eru tegund fléttna af bikarfléttuætt. Grákrókar eru algengir á Íslandi og eru ein þeirra fléttutegunda sem eru í daglegu tali kallaðar hreindýramosi.

## Lýsing
Á vefsvæði flóru Íslands er grákrókum þannig lýst:
*"[[Þal]] grákrókanna er runnkennt og marggreint, oft þrjár til fjórar greinar á greinamótum, greinaxlir opnar, greinar 1-1,5 [[mm]] þykkar, sívalar, holar, gráar, blágráar eða stundum brúnleitar með fjólubláum blæ, greinendar oft sveigðir til einnar hliðar, brúnleitir í toppinn. Yfirborð greinanna er lítið eitt floskennt, án greinilegs barkarlags, þyrpingar [[þörungur|þörunga]] oft sýnilegar utan frá og mynda ofurlítið vörtótt yfirborð neðan til á þalgreinunum. [[Hreistrur]] sjást aldrei á grákrókum. [[Askhirzlur]] eru endastæðar á greinunum, smáar, um 0,2-0,6 mm í þvermál, brúnar, kúptar.*"

Eins og nafnið bendir til eru grákrókar gráir að lit, oft með brún eða fjólublá litbrigði.

## Útbreiðsla og búsvæði
Grákrókar eru algengir um allt land, að undanskildum sandauðnum miðhálendisins, þar sem þeir vaxa á þúfum í mólendi. Þeir finnast innan um hreindýrakróka en þó nær alltaf í minna mæli en þeir.

## Efnafræði
Grákrókar innihalda atranórin og fumarprotocetrarsýru. Ólíkt hreindýrakrókum, innihalda grákrókar ekki úsninsýru sem gefur hreindýrakrókum gulleitan blæ.

Þalsvörun grákróka er K+ gul, C-, KC- og P+ gulrauð.
K-, C-, KC+ gul, P+

## Myndir

File:2014-04-28 11-59-11 Iceland - Mývatni Reykjahlíð.JPG|Grákrókar (grá-bláleitir) í sínu dæmigerða mólendisbúsvæði nærri Reykjahlíð við Mývatn.
File:Cladonia rangiferina-4.jpg|Askhirslur grákróka eru smáar, brúnar og kúptar.
File:Cladonia rangiferina 01(js), Traill Island (Greenland).jpg|Grákrókar hafa komið sér fyrir í frostsprungu á Grænlandi.
File:Autumn (9937909743).jpg|Grákrókar geta sett svip sinn á haustlitina með sínum hvítgráa lit sem dregur fram dekkri liti.
File:A great pallet of colors can be obtained for this reindeer moss to satisfy all different needs..jpg|Litaðir grákrókar eru notaðir sem skrautmunir, hljóðdeyfar og sem gervitré í smáum líkönum.
File:Slika prikazuje različne barvne odtenke in oblike, ki so možne pri dizajnu z dekorativnim mahom..jpg|Litaðir grákrókar eru látnir líkja eftir skógi.


## Tilvísanir
Snæhnefla

**Snæhnefla** (fræðiheiti: *Russula norvegica*) eða **smjörlaufshnefla** er tegund svepps af hnefluætt. Snæhnefla líkist reyðihneflu en er nokkuð fjólublárri eða vínrauðari og ekki eins algeng á Íslandi. Stafur og fanir beggja tegunda eru snjóhvítar.

Nafnið smjörlaufshnefla vísar til smjörlaufs, sem er annað heiti á grasvíði (*Salix herbacea*).

Oft er fræðiheitið Russula laccata talið réttara.

## Tilvísanir
Reyðihnefla

**Reyðihnefla** (fræðiheiti: *Russula nana*) eða **reyðikúla** er tegund svepps af hnefluætt. Reyðihnefla finnst víða á Íslandi þar sem hún vex einkum í snjódældum til fjalla með grasvíði. Hún líkist snæhneflu en er nokkuð ljósrauðari og algengari á Íslandi. Stafur og fanir beggja tegunda eru snjóhvítar.

## Tilvísanir
Gonzalo Castro

**Gonzalo Castro Randón**  (fæddur 11. júní 1987) er þýskur knattspyrnumaður sem spilar fyrir VfB Stuttgart í þýsku Bundesligunni. Hann fæddist í borginni Wuppertal og koma báðir foreldrar hans frá Spáni. Stærstan hluta af ferlinum hefur hann spilað með Bayer Leverkusen.

## Heimildir
*https://www.national-football-teams.com/player/21462/Gonzalo_Castro.html
*https://uk.soccerway.com/players/gonzalo-castro-randon/71993/
Parma Calcio 1913

**Parma Calcio 1913**, oft kallað **Parma**, er ítalskt knattspyrnufélag með aðsetur í Parma og er í Serie A, efstu deild.
Félagið var stofnað í desember 1913. Parma leikur heimaleiki sína á Stadio Ennio Tardini sem tekur 27.906 áhorfendur í sæti, oft nefndur einfaldlega Il Tardini.

Með fjármögnun frá Calisto Tanzi vann félagið átta bikara á árunum 1992 til 2002, á því tímabili náði það sínum besta árangri í deildinni. Félagið hefur unnið þrjá Coppa Italia og einn Supercoppa Italiana, tvo UEFA bikara, einn Evrópumeistaratitil og einn titil í evrópukeppni bikarhafa. 

Fjárhagsvandræði urðu síðla árs 2003 vegna Parmalat-hneykslisins sem olli því að móðurfyrirtæki félagsins féll. Félagið var úrskurðað gjaldþrota árið 2015 og stofnað á ný í Serie D þar sem því tókst að komast upp um deild þrjú ár í röð og komst aftur upp í Serie A árið 2018.

Heimabúningur liðsins er hvít og svört treyja og svartar buxur. Hins vegar kennir liðið sig oftar við liti varabúningsins sem er gulur og blár. 

## Titlar

* **[[Ítalska bikarkeppnin]]: 3**
** 1991–92, 1998–99, 2001–02

* **[[Evrópukeppni félagsliða í knattspyrnu|Evrópukeppni félagsliða]]: 2**
**  1994–95, 1998–99

* **[[Evrópski ofurbikarinn]]: 1**
** 1993

## Þekktir leikmenn

## Heimildir
*https://bleacherreport.com/articles/157851-how-the-mighty-have-fallen-the-fall-of-ten-untouchable-football-clubs#page/4
*https://en.wikipedia.org/wiki/Parma_Calcio_1913#cite_note-2
## Tengill
* Heimasíða félagsins
Game Over

***Game Over*** eru bandarískir teiknimyndaþættir. Þættirnir eru sköpunarverk David Sacks og byrjaði framleiðsla á þáttunum árið 2004. Þeir eru gerðir fyrir UPN sjónvarpsstöðina.
Rafeindasmásjá

**Rafeindasmásjá** (enska: scanning electron microscope eða SEM) er gerð smásjár sem skýtur rafeindum á sýni til að framkalla mynd. Lögun sýnisins og innihaldsefni þess ráða því hvernig mynd úr rafeindasmásjá lítur út. Ólíkt ljóssmásjá eru myndir úr rafeindasmásjám svarthvítar og því þarf að lita þær í tölvu eftir á. Rafeindasmásjár geta tekið myndir í hárri upplausn, sumar í upplausn innan við 1 nanómetra.

## Myndir

SEM chamber1.JPG|Opinn sýnaklefi í rafeindasmásjá.
Scanning_Electron_Microscope.ogv|Myndband sem skýrir hvernig rafeindasmásjár nema sýni (á ensku).
First Scanning Electron Microscope with high resolution from Manfred von Ardenne 1937.jpg|Fyrsta hágæðarafeindasmásjáin. Hún hafði upplausn upp á 10 nanómetra.
SEM_Zoom.ogv|Myndband af stækkun í rafeindasmásjá. Sýnið er glerkúlur á stærð við rauð blóðkorn.
FLY EYE.jpg|Auga húsflugu í rafeindasmásjá.
Soybean cyst nematode and egg SEM.jpg|Þráðormur með egg á laufblaði sojaplöntu (*Glycine max*).
LT-SEM snow crystal magnification series-3.jpg|Snjókorn séð í mishárri upplausn í rafeindasmásjá.
Campanula troegerae

***Campanula troegerae*** er tegund af klukkuætt (Campanulaceae), ættuð frá Tyrklandi.


File:Campanula trogerae.jpg
File:Rabbit damage (14397523811).jpg


## Tilvísanir
Campanula topaliana

***Campanula topaliana*** er tegund af klukkuætt (Campanulaceae), ættuð frá suður Grikklandi.


File:Campanula topaliana 1.jpg
File:Campanula topaliana 2.JPG
File:Micenas, Puerta de los Leones 6.jpg


## Tilvísanir
Æðplöntur

**Æðplöntur** (latína: Tracheophyta; enska: Vascular plants) eða **háplöntur** eru hópur plantna sem eiga það sameiginlegt að hafa trjákennda vatnsflutningsvefi með ligníni. Æðplöntur hafa líka sáldvef sem sér um að flytja ljóstillífunarafurðir um plöntuna.

Æðplöntur eru stærsti hópur plantna með um 300.000 þekktar tegundir. Meðal núlifandi æðplantna eru blómplöntur, berfrævingar, burknar, elftingar og jafnar.

Sumar frumstæðar plöntur, t.d. *[[Rhyniophyta]]*, höfðu æðstrengi sem ekki voru fullmótaðir. Þær teljast til æðplantna en til að greina þær frá hefur vísindaheitið **Eutracheophyta** verið notað yfir æðplöntur þar sem þær þróunarfræðilega elstu hafa verið greindar frá.

## Tilvísanir
Lignín

**Lignín** (enska: lignin) er hópur lífrænna efna sem mynda styrktarvefi í æðplöntum og sumum hópum þörunga. Lignín eru mikilvæg í myndun frumuveggs plantna, bæði í viði og berki því þau eru sterk og brotna hægt niður.

Lignín er fjölliða sem er tengd saman með fenól-hringjum. Vegna þessa rotna lignín sérstaklega hægt.
Antonio Rüdiger

**Antonio Rüdiger**, fæddur 3. mars 1993, er þýskur knattspyrnumaður sem spilar með Real Madrid og þýska landsliðinu. Rüdiger er af bæði þýskum og síerraleónskum uppruna, faðir hans er þýskur og móðir hans er frá Sierra Leone. Hann er hálfbróðir knattspyrnumannsins Sahr Senesie.

Þann 9. júlí árið 2017 keypti Chelsea Antonio Rüdiger frá A.S. Roma. Hann hélt til Real Madrid 5 árum síðar.

Rüdiger spilaði sinn fyrsta landsleik fyrir Þýskaland þann 13. maí árið 2014 í markalausu jafntefli á móti Pólverjum.

## Heimildir
*http://www.bbc.com/sport/football/40550502 |titel=Antonio Rudiger: Chelsea sign Roma defender for an initial fee of £29m |utgivare=bbc.com
*https://www.national-football-teams.com/player/55292/Antonio_Rudiger.html*
*https://www.dfb.de/news/detail/antonio-ruediger-manchmal-musst-du-volles-risiko-gehen-31460/
Mats Hummels

**Mats Julian Hummels** (fæddur 16. desember árið 1988) er þýskur knattspyrnumaður sem spilar fyrir Borussia Dortmund og Þýska landsliðið. Hann hefur einnig leikið með Bayern München.

## Heimildir
*https://www.bvb.de/eng/News/Overview/Borussia-Dortmund-set-to-sign-Mats-Hummels2
Torino FC

**Torino FC** er ítalskt knattspyrnufélag með aðsetur í Tórínó. Árið 2005 breytti félagið um nafn og heitir nú *Torino Calcio 1906*. Ástæðan var sú að félagið varð gjaldþrota. Félagið er með mikla sögu og hefur alls sjö sinnum orðið deildarmeistari, en síðustu ár hafa verið félaginu erfið. Það vann síðast Serie A árið 1976.

## Titlar
* **[[Serie A]]** – **7 **
** 1928, 1942/43, 1945/46, 1946/47, 1947/48, 1948/49, 1975/76.
* **[[Coppa Italia]]** – **5 **
** 1935–36, 1942–43, 1967–68, 1970–71, 1992–93
* **[[Serie B]]** – **3 **
** 1959/60, 1989/90, 2000/01.
* **[[Evrópukeppni félagsliða í knattspyrnu|Evrópukeppni félagsliða ]]**
** (*úrslitaleikur*) 1991/92.

## Heimildir
*https://www.transfermarkt.co.uk/torino-fc/startseite/verein/416
Fjóluhnefla

**Fjóluhnefla** (fræðiheiti: *Russula gracillima*) er sveppur af hnefluætt. Hún er talin vera algeng í birkiskógum en erfitt er að greina hana frá öðrum hneflutegundum sem líkjast henni.

## Tilvísanir
Serge Gnabry

**Serge David Gnabry**, (fæddur 14. júlí 1995 í Stuttgart) er þýskur knattspyrnumaður sem spilar með Bayern München og þýska landsliðinu. Móðir hans er frá Þýskalandi og faðir frá Fílabeinsströndinni.

Serge Gnabry spilaði sinn fyrsta landsleik fyrir Þýskaland í nóvember árið árið 2016 í 8-0 sigri á móti San Marínó.

## Titlar
;Bayern München
* Bundesliga (2): 2018/19, 2019/20
* DFB-Pokal (1): 2018/19
* Meistaradeild Evrópu: 2019/20
;Arsenal
* FA-bikarinn (2): 2013-14, 2014-15

## Heimildir
*https://www.dfb.de/datencenter/wm-qualifikation-europa/2016-2017/gruppe-c/2228570
*https://fcbayern.com/en/news/2017/06/bayern-munchen-sign-serge-gnabry
Burger King

**Burger King** er bandarísk skyndibitakeðja sem að selur hamborgara og allskyns skyndibita. Fyrsti staðurinn var opnaður árið 1953 í Miami í Flórída. Árið 2024 rekur keðjan um 19,200 veitingastaði um allan heim í yfir hundrað löndum. Burger King var starfandi á Íslandi frá 2004 til 2008.

## Ísland
Í ágúst 2003 var fyrst tilkynnt um komu Burger Kings til landsins. Fyrsti veitingastaður Burger King hér á landi var opnaður þann 18. febrúar 2004 í Smáralind í Kópavogi. Þann 16. desember 2004 opnaði annar Burger King staður í útibúi Essó í Ártúnsholti í Reykjavík, að Straumi 9, þar sem að í dag er N1. Báðir veitingastaðir Burger Kings á Íslandi lokuðu þann 30. desember 2008 vegna vandamála með innflutning á hráefnum. *Tankur ehf.* rak Burger King á Íslandi.
## Tilvísanir
Manneskja ársins hjá Time

**Manneskja ársins** (e. **Person of the Year**; kynjað sem [karl]maður ársins eða kona ársins til ársins 1999) er árlegt eintak af bandaríska tímaritinu *[[Time]]* sem fjallar um einstakling, hóp, hugmynd eða hlut sem hefur „til hins betra eða verra […] gert mest til þess að hafa áhrif á atburði ársins“.

## Bakgrunnur
Sú hefð að velja mann ársins hófst árið 1927 þegar ritstjórar *[[Time]]* veltu fyrir sér hverjir hefðu verið mest áberandi í fréttum ársins. Með hugmyndinni átti líka að bæta upp fyrir það að flugmaðurinn Charles Lindbergh hafði ekki birst á forsíðu blaðsins eftir sögulegt einstaklingsflug sitt yfir Atlantshafið sama ár. Í lok ársins voru því tvær flugur slegnar í einu höggi með því að hafa Lindbergh á forsíðunni.

## Listi yfir manneskjur ársins

## Tenglar
* 

## Tilvísanir
Neotapesia graddonii

***Neotapesia graddonii*** er tegund smásveppa af doppuætt (Dermateaceae). Á Íslandi hefur *Neotapesia graddonii* aðeins fundist á dauðum greinum fjalldrapa í Fnjóskadal. 

## Tilvísanir
Sólveig Anspach

**Sólveig Anspach** (8. desember 1960 &ndash; 7. ágúst 2015) var íslensk-franskur kvikmyndaleikstjóri og handritshöfundur. Foreldrar hennar voru íslenski arkitektinn Högna Sigurðardóttir og hinn þýsk-rúmenski Gerald Anspach. Sólveig bjó og starfaði mestalla ævi sína í Frakklandi. Hún nam heimspeki og klíníska sálfræði í París, gekk síðan í kvikmyndaskólann La Fémis og útskrifaðist þaðan með gráðu í leikstjórn árið 1989. Kvikmynd hennar, *[[Stormviðri]]*, var sýnd á Kvikmyndahátíðinni í Cannes árið 2003. Sólveig lést úr brjóstakrabbameini þann 7. ágúst árið 2015, þá 54 ára.

## Æviágrip
Faðir Sólveigar, Gerald Anspach, var flóttamaður frá Þýskalandi nasismans sem flutti ásamt fjölskyldu sinni til Bandaríkjanna. Þegar hann var 18 ára skráði hann sig í bandaríska herinn og tók þátt í innrásinni í Normandí árið 1944. Gerald hlaut bandarískan ríkisborgararétt og hlaut styrk til náms sem hann ákvað að nýta sér til að ganga í Beaux-Arts-skólann í París. Í París kynntist hann Högnu Sigurðardóttir, nemanda í arkitektúr sem varð síðar ein af þekktari íslenskum arkitektum. Gerald og Högna áttu eftir að eignast tvær dætur: Sólveigu og Þórunni.

Sólveig Anspach fæddist á Íslandi en nam sálfræði í París. Hún hlaut inngöngu í kvikmyndaháskólann FÉMIS eftir þrjár umsóknir. Hún útskrifaðist þaðan með gráðu í kvikmyndaleikstjórn árið 1989.

Á tíunda áratugnum settist Sólveig að í Seine-Saint-Denis á mörkum Montreuil og Bagnolet. Hún hreifst mjög að þessum slóðum vegna fjölbreytninnar sem þar var að finna.

Árið 1994, á meðan Sólveig var ófrísk af fyrsta barni sínu, greindist hún með brjóstakrabbamein. Hún átti í erfiðri baráttu við sjúkdóminn en lifði af og fæddi dótturina Clöru. Fyrsta kvikmynd Sólveigar í fullri lengd, *[[Haut les cœurs!]]*, var gerð með sjálfsævisögulegu ívafi og fjallaði um konu sem greinist með brjóstakrabbamein á meðan hún er ólétt.

Árið 2001 hlaut Sólveig François-Chalais-verðlaunin í keppninni Quinzaine des Réalisateurs í Cannes fyrir heimildamyndina *[[Made in the USA]]*, sem fjallaði um dauðarefsingar í Bandaríkjunum.

Kvikmyndin *[[Stormviðri]]* var sýnd meðal mynda í verðlaunaflokkinum *Un certain regard* á Cannes-kvikmyndahátíðinni árið 2003. Í myndinni stillti Sólveig upp tveimur „yfirþyrmandi persónum“ sem leiknar voru af Élodie Bouchez og Diddu Jónsdóttur. Þær Didda áttu eftir að vinna saman að þremur kvikmyndum sem mynda saman þríleik; *[[Skrapp út]]* (2007), *[[Queen of Montreuil]]* (2012) og *[[Sundáhrifin]]* (2015).

Árið 2008 leikstýrði Sólveig franskri sjónvarpsmynd fyrir France 2 um byltingarkonuna Louise Michel þar sem Sylvie Testud lék aðalhlutverkið. Í myndinni *[[Lulu femme nue]]* starfaði Sólveig í annað sinn með Karin Viard, sem hafði verið aðalleikonan í fyrstu mynd Sólveigar, *Haut les cœurs !*.

Sólveig lést þann 7. ágúst árið 2015 í Drôme eftir að krabbamein hennar tók sig upp að nýju. Tveimur árum eftir dauða sinn vann Sólveig Cesar-verðlaunin fyrir besta frumsamda handritið með kvikmyndinni *Sundáhrifunum*.

## Tilvísanir
Alexander De Croo

**Alexander De Croo** (f. 3. nóvember 1975) er belgískur stjórnmálamaður og fyrrverandi forsætisráðherra Belgíu. Hann er meðlimur í stjórnmálaflokknum Opnum flæmskum frjálslyndismönnum og lýðræðissinnum (VLD) og tók við embætti forsætisráðherra í byrjun október 2020, en þá höfðu stjórnarmyndunarviðræður staðið í um 500 daga.

Hann er sonur stjórnmálamannsins Hermans De Croo og er menntaður við Fríháskólann í Brussel og við Kellogg-stjórnunarskólann í Northwestern-háskóla. Hann vann sem stjórnunarráðgjafi að loknu námi.

De Croo hóf stjórnmálaferil sinn í júní árið 2009 með misheppnuðu framboði í kosningum til Evrópuþingsins. Sex mánuðum síðar var hann kjörinn forseti VLD í stað Guy Verhofstadt. Hann varð þjóðkunnur þegar hann sprengdi stjórn Yves Leterme með því að draga VLD úr stjórnarsamstarfinu vegna óánægju með aðgerðaleysi í fyrirhugaðri skiptingu kjördæmisins Brussel-Halle-Vilvoorde. Með þessu hóf De Croo lengstu stjórnarkreppu í sögu Belgíu.

Í október 2012 var De Croo kjörinn sveitastjóri Brakel og varð síðan varaforsætisráðherra og lífeyrisráðherra í ríkisstjórn Elio Di Rupo. Hann sat áfram sem varaforsætisráðherra í ríkisstjórnum Charles Michel og Sophie Wilmès og var jafnframt samvinnu- og þróunarráðherra. Árið 2018 tók hann við embætti fjármálaráðherra.

Eftir þingkosningar árið 2019 hófst önnur löng stjórnarkreppa en í september 2020 tókst þeim De Croo og Paul Magnette að mynda stjórn. De Croo tók við af Sophie Wilmès sem forsætisráðherra í byrjun október.

De Croo sagði af sér eftir þingkosningar í Belgíu árið 2024.

## Tilvísanir
Kómedíuleikhúsið

**Kómedíuleikhúsið** er atvinnuleikhús Vestfjarða stofnað 1997. Leikhúsið hefur einkum sett upp eigin verk sem eru samin af listafólki leikhússins hverju sinni. Kómedíuleikhúsið er einkum þekkt fyrir einleiki sína sem hafa vakið athygli og verið sýndir bæði hér heima og erlendis. Meðal þekktustu einleikja Kómedíuleikhússins má nefna *Gísli Súrsson* (2005), *Grettir* (2015) og *Gísli á Uppsölum* (2016). Leikhússtjóri er Marsibil G. Kristjánsdóttir og aðalleikari frá upphafi er Elfar Logi Hannesson. Kómedíuleikhúsið er með eigið leikhús í Haukadal í Dýrafirði og sýnir verk sín þar reglulega. 

## Tilvísanir
Hlutanet

**Hlutanet** vísar til nets efnislegra hluta sem eru búnir skynjurum, hugbúnaði og annarri tækni til að að tengjast og skiptast á gögnum við önnur tæki og kerfi um Internetið.

Hugmyndin um hlutanetið kom fram vegna samruna ýmis konar tækni, rauntímagreiningar, vélanáms,  skynjara og innfelldra kerfa. Hefðbundin innfelld kerfi, þráðlaus skynjaranet, stjórnkerfi, sjálfvirkni (þar með talin sjálfvirkni heimila og bygginga) og önnur tækni eiga þátt í því að gera hlutanetið mögulegt. Á neytendamarkaðnum er hlutanetið yfirheiti yfir vörur sem mynda „snjallheimilið“, þar með talin tæki (svo sem ljósabúnað, hitastilla, öryggiskerfi, myndavélar og önnur heimilistæki) sem styðja eitt eða fleiri algeng vistkerfi og hægt er að stjórna með tækjum sem tengjast því vistkerfi, svo sem snjallsímum og snjallhátölurum.

Mörg alvarleg álitamál tengjast hættum sem stafa af vexti hlutanetsins, sérstaklega varðandi einkalíf og öryggi. Ýmsar iðngreinar og stjórnvöld hafa hafið vinnu við að takast á við þessi álitamál, meðal annars með þróun alþjóðlegra staðla.

## Tilvísanir
Campanula stevenii

***Campanula stevenii*** er tegund af klukkuætt (Campanulaceae), ættuð frá suðaustur Evrópu og austur eftir norður Asíu.

File:Campanula turkzaninovii (13900394425).jpg
File:Campanula altaica-IMG 6499.JPG
File:Campanula stevenii beauverdiana (20590813096).jpg
File:Campanula stevenii beauverdiana - Flickr - peganum.jpg


## Tilvísanir
Campanula seraglio

***Campanula seraglio*** er tegund af klukkuætt (Campanulaceae), ættuð frá norðaustur Tyrklandi.

## Tilvísanir
Campanula scouleri

***Campanula scouleri*** er tegund af klukkuætt (Campanulaceae), ættuð frá vesturhluta Bandaríkjanna (frá Kaliforníu til Alaska).

File:Campanula scouleri 3224f.JPG
File:Campanula scouleri 3204.JPG
File:Campanula scouleri (5940691586).jpg


## Tilvísanir

*Jepson Manual Treatment
*Myndir - Calflora
Klukkublómsryðsveppur

**Klukkublómsryðsveppur** (fræðiheiti: *Pucciniastrum pyrolae*) er tegund smásvepps af stjarnryðsætt. Klukkublómsryðsveppur finnst á Íslandi og er algengur um allt land. 

Á Íslandi hefur klukkublómsryðsveppur fundist, eins og nafnið gefur til kynna, á klukkublómi (*Pyrola minor*) en einnig á grænlilju (*Orthilia secunda*) þar sem hann myndar ryðgró og þelgró.

## Tilvísanir
Peli

**Peli** er gömul mælieining á vökva. Einn peli er  0,0002415 m³ eða 0,2415 lítrar. Í einum potti voru fjórir pelar. Pelamál var aflagt þegar metrakerfið var tekið upp. Ennþá er orðið peli notað um brennivínsfleyg og litla mjólkurflösku sem ungbörn totta. Í gömlum uppskriftum er stundum notuð mælieiningin peli t.d. rjómapeli er um 2,5 dl af rjóma.
## Heimild
Campanula scabrella

***Campanula scabrella*** er tegund af klukkuætt (Campanulaceae), ættuð frá N-Kaliforníu til NV-Bandaríkjanna.

File:Rough Harebell 02 (6018841177).jpg
File:Campanula scabrella (5940135529).jpg


## Tilvísanir
Skildinganesskóli

**Skildinganesskóli** var íslenskur grunnskóli sem starfræktur var fyrir börn í Skildinganesi frá árinu 1930 og taldist sjálfstæð skólastofnun frá 1936. Telja má að skólinn sé forveri Melaskóla og var lagður niður við stofnun hans.

## Saga
Skildinganesþorp tók að byggjast upp árið 1927 eftir að athafnamaðurinn Eggert Claessen hóf að selja þar lóðir. Á næstu tólf árum voru reist 116 hús og íbúafjöldinn rauk upp í samræmi við það. Skildinganes tilheyrði Seltjarnarneshreppi og skyldu börn þar því sækja Mýrarhúsaskóla. Ekki hugnaðist foreldrum í Skildinganesi að senda börn sín svo langa leið og lét hreppsnefndin loks til leiðast og stofnaði útibú í Skildinganesi. Var það fyrst rekið í húsinu *Reynifelli* við Reykjavíkurveg en síðar í húsi við Baugsveg.

Í ársbyrjun 1932 tóku gildi lög sem færðu jarðirnar Skildinganes og Þormóðsstaði frá Seltjarnarneshreppi og undir lögsögu Reykjavíkurbæjar. Þar með varð Skildinganesskólinn að útibúi frá Miðbæjarskólanum. Þá þegar hófst barátta foreldra í hverfinu fyrir því að reist væri sérstakt skólahús fyrir starfsemina. Munur var jafnframt á aðbúnaði barnanna í Skilidinganesskólanum og Miðbæjarskólanum þar sem þau síðarnefndu nutu matargjafa.

Árið 1936 lagði skólanefnd Miðbæjarskóla til að skólahverfi hans yrði skipt upp á þann hátt að Skildinganes og Grímsstaðaholt mynduðu sérstakt skólahverfi. Þrátt fyrir nokkra andstöðu bæjaryfirvalda féllst Menntamálaráðuneytið á þessa ósk. Tók Skildinganesskóli til starfa þá um haustið með sinn fyrsta skólastjóra, Arngrím Kristjánsson. Töldust nemendur um þær mundir 140.

Mikil þrengsli einkenndu starfið þessi misserin og var kennt í leiguhúsnæði hér og þar í hverfinu. Á sama tíma fjölgaði nemendum hratt með aukinni byggð. Árið 1940 var skólinn færður í bráðabirgðahúsnæði á Grímsstaðaholti í eigu Reykjavíkurbæjar sem stóð við Smyrilsveg og var í daglegu tali nefnt *Grimsby* eða *Grímsbýr* af bæjarbúum. Tveimur árum síðar var skólinn allur fluttur upp á holtið. Húsakynnin voru með öllu óviðunandi fyrir skólastarf og fól bæjarstjórnin árið 1942 bæjarverkfræðingi og húsameistara bæjarins að gera tillögu um staðsetningu og útlit nýs barnaskóla fyrir hverfið. Í byrjun október 1946 tók Melaskóli til starfa og varð Arngrímur Kristjánsson skólastjóri hans. Um leið var Skildinganesskólinn lagður niður.

## Heimildir
* *Melaskóli 60 ára*, Reykjavík, Skrudda, 2006
Thomas Müller

**Thomas Müller** (fæddur 13. september 1989 í Weilheim í Efra-Bæjaralandi) er þýskur knattspyrnumaður sem  spilar með Vancouver Whitecaps FC
Hann spilaði með aðalliði FC Bayern München í 17 ár. Müller hefur margoft orðið bæði þýskur meistari og bikarmeistari og unnið þrefaldan meistaratitil, bikarsigur og meistaradeildina á árunum 2013 og 2020. Müller er stoðsendingahæstur í Bundesligunni frá upphafi og með flestar stoðsendingar á einu tímabili.
Hann er 7. markahæsti og 4. leikjahæsti leikmaðurinn í Meistaradeild Evrópu.

Árið 2014 varð hann heimsmeistari með þýska landsliðinu. Hann hætti með landsliðinu áratugi síðar eða eftir EM 2024.

## Líf utan vallar
Thomas Müller var altarisstrákur í heimabæ sínum í Pähl im Pfaffenwinkel, sem ungur drengur. Müller gekk í menntaskóla í Weilheim, sem hann lauk stúdentsprófi árið 2008. Hann hefur verið giftur síðan 2009 og er eiginkona hans Lisa Müller er mikil hestakona. Hjónin rækta hesta í frístundum. 

## Titlar
### Bayern München
* Þýska úrvalsdeildin: 2009/2010, 2012/2013, 2013/2014, 2014/2015, 2015/2016, 2016/2017, 2017/18, 2018/19, 2019/20, 2020/21, 2021/22, 2022/23
* Meistaradeild Evrópu: 2012/2013, 2019/20
* Þýska bikarkeppnin: 2009/2010, 2012/2013, 2013/2014, 2015/2016, 2018/19, 2019/20
* Þýski deildarbikarinn: 2010, 2012, 2016, 2017, 2018, 2020
* Uefa Super Cup: 2013, 2020
* HM félagsliða: 2013

### Þýskaland
* HM 2010(brons)
* HM 2014 (gull)

## Tilvísanir
Grænlilja

**Grænlilja** (fræðiheiti: *Orthilia secunda*) er tegund blómplantna af lyngætt. Grænlilja er eina tegund ættkvíslarinnar ***Orthilia*** en var áður hluti af ættkvíslinni *[[Pyrola]]*. Grænlilja vex víða um Norðurslóðir, meðal annars á Íslandi.

## Útlit og einkenni
Grænlilja hefur 1-3 cm löng og 1-2 cm breið egglaga eða oddbaugótt græn blöð og smærri 3-5 mm oddmjó blöð inn á milli laufblaðanna. Blómin eru með stuttan blómstilk og eru borin mörg saman í 2-3 cm löngum klösum þar sem þau snúa í sömu átt á axinu. Krónublöðin eru grænhvít eða gulgræn, um 5 mm löng en bikarblöðin eru mun minni, 1-1,5 mm og tennt. Blómin hafa eina frævu og tíu fræfla. Hún sækir hluta af næringu sinni í sveppasamlífi trjáa.

Grænlilja líkist helst klukkublómi (*Pyrola minor*) en hefur grænni blóm á einhliða blómaxi.

## Útbreiðsla og búsvæði
Grænlilja vex víða um barrskógarbeltið. Á Íslandi vex hún helst í skóglendi og í lyngbrekkum. Hún er algengari á norðurlandi, sérstaklega við Jökulsárgljúfur sem nú eru hluti af Vatnajökulsþjóðgarði.

Á Íslandi vex grænlilja á láglendi upp í um 400 metra hæð.

## Samlífi
Grænlilja á Íslandi er þekktur hýsill fyrir klukkublómsryðsvepp.

## Tilvísanir
Borgarstjórinn

**Borgarstjórinn** voru grínsjónvarpsþættir sýndir á Stöð 2 árið 2016. Þættirnir fjölluðu um drykkfelda borgarstjórann *Lúðvík* (leikin af Jóni Gnarr) sem man oftast ekki hverju hann lofaði eða hverjum vegna áfengisvanda síns. Með helstu aðalhlutverk fóru þau Jón Gnarr sem *Lúðvík* borgarstjóri, Pétur Jóhann Sigfússon sem aðstoðarmaður borgarstjóra og Helga Braga Jónsdóttir sem borgarfulltrúi. Með fleiri hlutverk fara Svandís Dóra Einarsdóttir, Benedikt Erlingsson, Edda Björg Eyjólfsdóttir, Þröstur Guðbjartsson, Rúnar Freyr Gíslason, Bergur Þór Ingólfsson, Víkingur Kristjánsson, Laddi, Ragnheiður Steindórsdóttir, Hafdís Helga Helgadóttir, Þorsteinn Guðmundsson, Dóri DNA og Steinþór Hróar Steinþórsson. Framleiðendur voru RVK Studios og Stöð 2. Höfundar handrits voru Jón Gnarr, Pétur Jóhann Sigfússon, Hrefna Lind Heimisdóttir og Ólafur S.K. Þorvalds. Leikstjórar voru Jón Gnarr, Gagga Jónsdóttir og María Reyndal. Þættirnir vorru sýndir frá 16. október - 17. desember 2016 og voru tíu talsins.

## Tilvísanir
Rauðvín og klakar

**Rauðvín og klakar** er tölvuleikjasería sýnt á Stöð 2 Esport. Þættirnir byrjuðu haustið 2020. Þáttastjórnendur eru Steindi Jr, *MVPete*, *Digital Cuz* og *Óli FKN Jó*.
Bologna F.C. 1909

**Bologna Football Club 1909**, oftast þekkt sem **Bologna**, er ítalskt knattspyrnufélag  staðsett í Bologna. Það er í ítölsku A-deildinni og hefur sjö sinnum orðið deildarmeistari, síðast árið 1964 og þrisvar sinnum sigrað Coppa Italia, síðast árið 2025.

Heimabúningur liðsins er röndótt dökkblá og rauð treyja og dökkbláar buxur. Heimavöllur liðsins er Stadio Renato Dall'Ara.

## Titlar

* **[[Serie A|Ítalskir meistarar]]: 7**
** 1924–25, 1928–29, 1935–36, 1936–37, 1938–39, 1940–41, 1963–64

* **[[Ítalska bikarkeppnin]]: 3**
** 1969–70, 1973–74, 2024-25

* **[[Knattspyrnukeppni heimssýningarinnar í París]]: 1**
** 1937

## Tengill

* Heimasíða félagsins
Karl-Heinz Rummenigge

**Karl-Heinz Rummenigge** (fæddur 25. september árið 1955 í Lippstadt, Þýskalandi) er fyrrverandi knattspyrnumaður. Hann lék í mörg ár fyrir þýska landsliðið. Rummenigge spilaði á HM 1978, HM 1982 og HM 1986. Hann var í lykilhlutverki fyrir bæði félagið sem hann spilaði lengst með Bayern München og Þýskaland.

## Heimildir
*https://web.archive.org/web/2019*/https://static.fifa.com/fifa-tournaments/players-coaches/people=44587/index.html
*https://www.munzinger.de/search/go/document.jsp?id=01000000958
*https://www.footballdatabase.eu/en/player/details/16418
Mahmoud Dahoud

**Mahmoud Dahoud**, (fæddur 1. janúar 1996 í Amuda í Sýrlandi) er þýskur knattspyrnumaður af sýrlenskum ættum sem spilar með Borussia Dortmund og þýska landsliðinu. 

Hann spilaði sinn fyrsta landsleik fyrir Þýskaland í október árið árið 2020 í vináttulandsleik  gegn Tyrklandi. Fyrirmynd hans í æsku var Frakkinn Zinedine Zidane.

## Titlar
;Borussia Dortmund
* **DFL-Supercup: 2019**(*Þýski Deildarbikarinn*) (1): 2019

;Þýskaland U-21
* **EM U-21**(*Gull*) (1): 2017

## Heimildir
*https://www.bundesliga.com/en/news/Bundesliga/borussia-dortmund-mahmoud-dahoud-biggest-wish-peace-in-syria-464362.jsp 
*https://www.skysports.com/football/news/11899/10818395/borussia-dortmund-agree-deal-to-sign-mahmoud-dahoud-from-borussia-monchengladbach
*https://int.soccerway.com/players/mahmoud-dahoud/307658/
Campanula ramosissima

***Campanula ramosissima*** er einær tegund af klukkuætt (Campanulaceae), ættuð frá suðaustur Evrópu.

## Tilvísanir
Campanula radula

***Campanula radula*** er tegund af klukkuætt (Campanulaceae), ættuð frá A-Tyrklandi til N-Írak.

## Tilvísanir
Rajnath Singh

**Rajnath Singh** (fæddur 10. júlí 1951) er indverskur stjórnmálamaður sem gegnir starfi varnarmálaráðherra Indlands. Hann er fyrrverandi forseti Bharatiya Janata-flokksins (BJP). Hann hefur áður gegnt starfi aðalráðherra Uttar Pradesh og verið samgönguráðherra og síðan landbúnaðarráðherra í stjórnum Atal Bihari Vajpayee. Hann var innanríkisráðherra í fyrsta ráðuneyti Narendra Modi. Hann hefur einnig gegnt embætti forseta BJP tvisvar, þ.e. 2005 til 2009 og 2013 til 2014. Hann er fyrrum leiðtogi BJP og hóf feril sinn sem meðlimur í hindúsku sjálfboðahernaðarsamtökunum Rashtriya Swayamsevak Sangh. Hann er talsmaður hindúsku þjóðernishugmyndafræðinnar Hindutva innan flokksins.

Hann hefur verið þingmaður á neðri deild indverska þingsins, Lok Sabha, tvisvar fyrir kjördæmið Lucknow og einu sinni fyrir kjördæmið Ghaziabad. Hann var einnig virkur í stjórnmálum Uttar Pradesh og sat lengi á löggjafarþingi þess fyrir kjördæmið Haidergarh og var tvisvar sinnum aðalráðherra fylkisins.

## Tilvísanir
Ulf Kirsten

**Ulf Kirsten** (fæddur 4. desember 1965) er þýskur fyrrverandi knattspyrnumaður. Hann spilaði 51 leik og skoraði 20 mörk með þýska landsliðinu. Hann lék stærstan hluta af ferlinum með Bayer Leverkusen

## Titlar
***Dynamo Dresden** 
***Austur-Þýska Úrvalsdeildin** *DDR-Oberliga*: (2) 1988–89, 1989–90
***Austur-Þýska Bikarkeppnin**:(2)  1984–85, 1989–90
***Bayer Leverkusen**
***Þýska Bikarkeppnin**: 1992-93

## Tenglar
*http://www.leverkusen.com/whoiswho/whoiswho.php?view=KirstenU
*https://www.kicker.de/ulf-kirsten/spieler